4 September

4 September is die 247ste dag van die jaar in die Gregoriaanse kalender (248ste in skrikkeljare). Daar volg nog 118 dae in die res van die jaar.
Gebeure

* 476 – Romulus Augustus, die laaste keiser van die Wes-Romeinse Ryk, word afgesit en Odoaker word as koning van Rome gekroon.
* 1261 – Pous Urbanus IV word gekroon.
* 1483 – Pous Sixtus IV publiseer die bul "grave nimis" oor Maria se Onbevlekte Ontvangenis.
* 1556 – Antonio Ghislieri (later Pous Pius V) word biskop van Sutri en Nepi.
* 1781 – Los Angeles word gestig as El Pueblo de Nuestra Señora la Reina de los Ángeles del Río de Porciúncula deur 44 Spaanse setlaars.
* 1870 – Frankryk se Derde Republiek word uitgeroep.
* 1888 – Uitvinder George Eastman registreer die handelsmerk Kodak (fotografie en beeldreproduksie).
* 1957 – Little Rock-krisis: Die goewerneur van Arkansas in die VSA probeer nege swart kinders verhoed om die Little Rock Central High School by te woon in weerwil van 'n VSA-hooggeregshofbevel.
* 1974 – Die VSA vestig diplomatieke betrekkinge met Oos-Duitsland.
* 1989 – Tydens die eerste Maandagbetoging in Leipzig eis sowat 1200 betogers reis-, persvryheid en vryheid van vergadering.
* 2008 – Die laaste uitgawe van die onafhanklike weekblad vir die Weskusstreek, Swartland en Weskus Herald, verskyn op Vredendal in Suid-Afrika.
* 2016 – Moeder Teresa word deur Pous Franciskus heilig verklaar.
* 2022 – Pous Johannes Paulus I word deur Pous Franciskus salig verklaar.
Geboortes

* 1383 – Amadeus VIII, hertog van Savoje, later Teenpous Felix V († 1451).
* 1596 – Constantijn Huygens, 'n digter, komponis, argitek, diplomaat en geleerde van die Nederlandse Goue Eeu († 1687).
* 1746 – Friedrich Ludwig Benda, Duitse violis en komponis († 1792)
* 1908 – Ds. Thomas Duncan Moodie, leraar in die Nederduitse Gereformeerde Kerk, onder meer op Melsetter, die dorp wat sy oupa gestig het († 1978).
* 1917 – Henry Ford II, president van die Ford Motormaatskappy († 1987).
* 1923 – Gideon Joubert, 'n Suid-Afrikaanse verslaggewer en skrywer († 2010).
* 1925 – Leo Apostel, Belgiese filosoof († 1995).
* 1926 – Ivan Illich, Duitse filosoof en teoloog († 2002).
* 1937 – Pieter Kooij,'n Suid-Afrikaanse pianis, musiekonderwyser en -resensent († 2018).
* 1964 – René Pape, Duitse opera bassanger.
* 1973 – Jason David Frank, Amerikaanse akteur († 2022).
* 1981 – Beyoncé Knowles, Amerikaanse popsangeres.
Sterftes

* 422 – Pous Bonifatius I, die 42ste pous van die Rooms-Katolieke Kerk (* onbekend).
* 1903 – Daantjie van den Heever, Hollandse taalstryder en lid van die Kaapse Parlement (* 1838).
* 1907 – Edvard Grieg, Noorse komponis (* 1843).
* 1961 – Isidore Fattal, biskop in Libanon en Sirië (* 1886).
* 2006 – Steve Irwin, Australiese wildkenner, TV-persoonlikheid en omgewingsbewaarder (* 1962).
* 2010 – Fanie Botha, Suid-Afrikaanse politikus en Minister van Waterwese en Bosbou (*1922).
* 2014 – Gerrit Kouwenaar, Nederlandse skrywer, digter, joernalis en vertaler. (* 1923).
* 2019 – Karl-Heinz Zimmer, Duitse politikus (* 1937).
* 2025 – Giorgio Armani, Italiaanse ontwerper (* 1934).
Vakansies, vierings en waarnemingsdae

* Op 4 September word 'n tradisie uitgevoer waarin mense kaalvoet van Palermo tot by Mount Pellegrino loop ter nagedagtenis van Sint Rosalia.


Kategorie:September